Na voľnej pozícii môžete stlačiť pravé tlačítko myši. Budete si môcť vybrať hodinu, ktorá sa hodí na danú pozíciu. Budete môcť zároveň uzamknúť, odomknúť alebo vymazať daný riadok.
Na umiestnenej kartičke môžete stlačiť pravé tlačítko. Objaví sa menu s funkciami, ktoré je možné s danou kartičkou previesť : zmazať, uzamknúť alebo priradiť do učebne.
Ak držíte kartičku a chcete ju odložiť, stlačte pravé tlačítko myši alebo ju pustite mimo rozvrh.

V dolnej časti obrazovky sa nachádza panel s ešte neumiestnenými kartičkami. Ak je neumiestnených kartičiek viac ako je možné zobraziť, na pravo sa zobrazia žlté šípky. Pomocou nich je možné v zozname neumiestnených kartičiek listovať. Zoznam kartičiek sa dá zúžiť kliknutím na jednu zo záložiek v spodnej časti ubrazovky.
Číslo v pravom dolnom rohu neumiestnenej kartičky určuje, koľko kartičiek daného typu zostáva ešte neumiestnených.
Ak chcete vidieť rozvrh niektorého z učiteľov, kliknite na záložku s ikonkou učiteľa v dolnej časti obrazovky. Vyberte požadovaného učiteľa. Potom kliknite na tlačítko v dolnej časti obrazovky, na ktorom je zobrazený rozvrh s ikonou učiteľa.
Ak chcete vidieť rozvrh niektorej triedy, kliknite na záložku s ikonkou triedy v dolnej časti obrazovky. Vyberte požadovanú triedu. Kliknite na tlačítko v dolnej časti obrazovky, na ktorom je zobrazený rozvrh s ikonou učiteľa.
Ak pracujete s kartičkami niektorej triedy. Kliknite na záložku s ikonkou triedy v dolnej časti obrazovky a vyberte požadovanú triedu. Výber kartičiek v paneli neumiestnených kartičiek sa zúži na túto triedu. Ak sa chcete vrátiť k neumiestneným kartičkám všetkých tried, kliknite na záložku s ikonkou farebných kartičiek.
Ak pracujete s kartičkami niektorého učiteľa. Kliknite na záložku s ikonkou učiteľa v dolnej časti obrazovky a vyberte požadovaného učiteľa. Výber kartičiek v paneli neumiestnených kartičiek sa zúži na tohto učiteľa. Ak sa chcete vrátiť k neumiestneným kartičkám všetkých učiteľov, kliknite na záložku s ikonkou farebných kartičiek.
Zmeniť triedu v paneli neumiestnených kartičiek môžete aj kliknutím na názov triedy, v ľavej časti riadku s jej rozvrhom.

Zamknuté kartičky sú kartičky so šedým pásikom vpravo dole.
Zamknutie kartičky garantuje, že kartička pri práci na rozvrhu zostane na svojom mieste.
Zamknutú kartičku je nutné pred premiestnením alebo zmazaním odomknúť.

Celý riadok môžete zamknúť, prípadne odomknúť tým, že na ňom stlačíte pravé tlačítko a vyberiete položku Zamkni (Odomkni) riadok.
Celý riadok môžete vymazať tak, že na ňom stlačíte pravé tlačítko a vyberiete položku Zmaž riadok.

Umiestnenú kartičku zamknete tak, že prídete nad ňu kurzorom myši, stlačíte pravé tlačítko a vyberiete voľbu Zamkni.
Umiestnenú kartičku odomknete tak, že prídete nad ňu kurzorom myši, stlačíte pravé tlačítko a vyberiete voľbu Odomkni.
Umiestnenú kartičku vymažete takto: Presuňte kurzor myši nad danú kartičku. Stlačte pravé tlačítko na myši. Vyberte voľbu Zmaž.
Kartičke priradíte  učebňu takto: Presuňte kurzor myši nad danú kartičku. Stlačte pravé tlačítko na myši. Vyberte voľbu Učebňa. Vyberte požadovanú učebňu.
Kartičke uvolníte učebňu takto: Presuňte kurzor myši nad danú kartičku. Stlačte pravé tlačítko na myši. Vyberte voľbu Uvolni učebňu.

Umiestnenie kartičky do rozvrhu : Kliknite na kartičku v paneli neumiestnených kariet v dolnej časti obrazovky. Tlačítko myši môžete pustiť. Teraz presuňte kurzor myši na požadovanú pozíciu a znovu kliknite ľavým tlačítkom. Tlačítko myši pri presúvaní nie je stlačené.
Zmena pozície kartičky : Kliknite na kartičku, ktorú chcete premiestniť. Tlačítko myši môžte pustiť. Teraz presuňte kurzor myši na požadovanú pozíciu a znovu kliknite ľavým tlačítkom. Tlačítko myši pri presúvaní nie je stlačené.

Ak program odmieta uložiť držanú kartu na nejakú pozíciu, oznámi nám to blikaní okraju kartičky. Skontrolujte, či držaná karta je z príslušnej triedy. Ak áno, karta koliduje s niektorou uzamknutou kartou. Tieto musíte najprv odomknúť.
Ak chcete vedieť informácie o kartičke, presuňte nad ňu kurzor myši. Informácie o kartičke sa zobrazia v ľavom dolnom rohu.
Ak chytíte kartičku, zmení sa hlavička reprezentujúca deň a hodinu nasledovne: Šedá hodina - Kartičku sem nemôžte umiestniť, v daný čas nemá voľno trieda, učiteľ alebo sa vtedy nemôže učiť daný predmet. Červená hodina: Karta sem môže byť umiestnená, ale koliduje s inou kartičkou, po umiestnení budú vyhodené nejaké kartičky. Modrá: Dá sa, ale nie je to najlepšie. Zelená: Všetko v poriadku.
Ak chytíte kartičku, zelený obdĺžnik na ľavo s nápisom triedy ukazuje, pre ktorú triedu je daná kartička určená. Do iného riadku vám ju program uložiť neumožní.

Počas držania kartičky môžete normálne používať posúvaciu lištu v pravej časti rozvrhu na presun v rozvrhu.

Tlačítko Undo (oblúková šípka ukazujúca vľavo umiestnená v hornej časti obrazovky) Vám umožní vrátiť až 100 naposledy vykonaných operácií.
Tlačítko Redo (oblúková šípka ukazujúca vpravo umiestnená  v hornej časti obrazovky) Vám umožní znovu vykonať operáciu vrátené tlačítkom Undo.

Pred generovaním je dôležité rozvrh otestovať či neobsahuje chyby v zadaní tried alebo úväzkov. Použite funkciu Testuj rozvrh z menu Rozvrh.
Nadefinovanie nového pohľadu Vám uľahčí prácu v prípade že sa celý rozvrh nezmestí na obrazovku. Rozvrh si môžete rozdeliť na časti a mať tak väčší prehľad o zobrazenom rozvrhu. Príkladom môže byť rozdelenie na prvý a druhý stupeň alebo po jednotlivých ročníkoch.
Generovanie nového rozvrhu generuje rozvrh pre zvolený pohľad. Ak chcete generovať celý rozvrh, uistite sa, že máte zvolený pohľad Celok. 

Skontrolovať, či sú dodržané všetky podmienky v rozvrhu môžete príkazom Kontrola z menu Rozvrh a následnym zvolením detailnej kontroly.
Počty okien učiteľov nájdete v dialógovom okne Štatistika. Z menu sa k nemu dostanete cez položky: Rozvrh, Kontrola. Tu stlačte tlačítko Štatistika.

Vytlačiť môžete ľubovolnú časť rozvrhu. Nastavenie, čo sa bude tlačiť nastavíte príkazom Oblasť tlače z menu Súbory.

Rozvrh môžete preniesť do Microsoft Excelu alebo do formátu HTML používanom na publikáciu dát na internete.

Ak chcete presunúť všetky karty na danej pozícii v rozvrhu (v prípade viacerých delených kartičiek), stlačte klávesu CTRL počas kliknutia na kartičku.

Ak chcete vidieť voľné pozície pre kartičku pod kurzorom myši - teda nie voľné pozície pre kartičku ktorú práve držíte, stlačte klávesu SHIFT.

Zväčšovať a zmenšovať rozvrh môžete pomocou kláves + a -.

Invertovať farby v rozvrhu môžete pomocou klávesy *.

Usporiadať učiteľov, triedy, predmety, hodiny atď. môžete kliknutím na danú hlavičku. Napr. ak chcete usporiadať učiteľov podľa skratky, kliknite na hlavičku Skratka. Na usporiadanie podľa viacerých vecí použite klávesu CTRL.

Ak máte problém a neviete ako pokračovať, môžete nám poslať Váš rozvrh na adresu rozvrhy@asc.sk a my sa naňho pozrieme.
